Սակայն, անհանգստացնողն այն է, որ քրիստոնյա Հայաստանը, ԱՄՆ-ի ներկայացմամբ, հայտնվել է մուսուլմանական երկրների ցանկում և դիտվել վտանգավոր ահաբեկիչ երկրների շարքում: Հետևաբար, բացի վերոնշյալ փաստն արձանագրելուց, թե «Հայաստանը լիովին կատարում է Վիեննայի կոնվենցիայով իր ստանձնած պարտավորությունները», ի՞նչ քայլեր է պատրաստվում իրականացնելու ՀՀ ԱԳՆ-ն` բողոքի ձայն բարձրացնելու և Հայաստանի անունն այդ ցանկից հանելու ուղղությամբ: Մեր հարցին` ԱԳՆ խոսնակի պատասխանն առավել զարմացնող էր. «Ոնց որ դաս տալու տոնայնություն եմ նկատում, հավելյալ մեկնաբանություններ չունեմ»: